1895 թվականի սկզբին անգլերեն լեզվով լույս է տեսնում մի գիրք` «Հայկական ճգնաժամը Թուրքիայում. 1894-ի կոտորածը, նրա նախընթացները (դրդապատճառները) և նշանակությունը» վերտառությամբ: Հեղինակն էր Ֆրեդերիկ Դեյվիս Գրինը՝ ամերիկացի միսիոներ, որ շուրջ չորս տարի ամերիկյան «Պորդ» ընկերության կողմից գտնվել էր Վանում և անձամբ դարձել այդ ժամանակահատվածում հայության կրած ճգնաժամերի ականատեսը: Վերադառնալով Ամերիկա՝ Ֆ.Դ. Գրինը, որպես անկախ ու անաչառ անձնավորություն, իր աշխատությամբ ներկայացնում է Սասունի ջարդերը՝ իբրև անպատվված ու չարչարված մարդկության կողմից բողոք՝ ընդդեմ սուլթանական բարբարոսությունների: Գիրքը նվիրված էր Սասունի նահատակների հիշատակին: